Document ID: /roh_data/filtered/fineweb-2-filterrobots_roh.jsonl.gz/30775

Üna festa rumantscha in sala barocca
L’autura engiadinaisa Leta Semadeni es gnüda undrada a Soloturn cul Grond premi svizzer da litteratura 2023. Cun Jachen Andry ha ün seguond autur engiadinais pudü retschaiver ün dals Premis svizzers da litteratura. La surdatta es statta güsta in plüs reguards üna festa rumantscha.
Tuot las premiadas ed ils premiats da cumpagnia sül palc – a schnestra Jachen Andry ed immez Leta Semadeni (fotografia: Uffizi federal da cultura/Adrian Moser).
Il «Stadttheater» a Soloturn dal 17avel tschientiner varà fingià vis bler – però garanti brich a tantas Rumantschas e Rumantschs sün ün mantun. Üna buna trentina da totalmaing passa tschient ...